钦定古今图书集成/明伦汇编/氏族典/第312卷 > 程震
## 钦定古今图书集成/明伦汇编/氏族典/第312卷 > 程震

按《金史程震传》：“震字威卿，东胜人。与其兄鼎俱擢第。
震入仕，有能声。兴定初，诏百官举县令，震得陈留，治
为河南第一。召拜监察御史，弹劾无所挠。坐为故吏
所讼，罢官。岁馀，呕血卒。震为人刚直，有材干，忘身徇
国，不少私与。及为御史，台纲大振，以故小人侧目者
众，不能久留于朝，士论惜之。”